GREEK SUPREME COURT DECISION

Decision ID: 749/2024
Decision Number: 749
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ'αριθμ. 97/2024 πράξη της Προέδρου του Αρείου Πάγου), Σπυρίδωνα Κουτσοχρήστο - Εισηγητή, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 15 Μαΐου 2024, με την παρουσία του Αντεισαγγελέως του Αρείου Πάγου Βασίλειου Φλωρίδη (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Κ. Χ. ή Χ., αγνώστου πατρός ή του Χ., κατοίκου ... και ήδη κρατούμενου στο Ειδικό Σωφρονιστικό Κατάστημα Νέων Αυλώνα, ο οποίος δεν παραστάθηκε, για αναίρεση της υπ'αριθμ. 12/2023 απόφασης του Τριμελούς Εφετείου Ανηλίκων Αθηνών. Το Τριμελές Εφετείο Ανηλίκων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 8 Φεβρουαρίου 2024 αίτησή του αναιρέσεως, η οποία ασκήθηκε με δήλωση ενώπιον της Γραμματέως του Εφετείου Αθηνών, Μαρίας-Αναστασίας Γεωργάκη, έλαβε αριθμό Ε.Μ.: 18/2024 και η οποία καταχωρίστηκε στο οικείο πινάκιο με τον αριθμό 206/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη και να επιβληθούν τα έξοδα στον αναιρεσείοντα.

Judges: Αλεξάνδρα Αποστολάκη, Σπυρίδωνα Κουτσοχρήστο - Γεώργιο Παπαγεωργίου, Φώτιο Μουζάκη, Αικατερίνη Χονδρορίζου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη, Προεδρεύουσα Αρεοπαγίτη (η οποία ορίστηκε με την υπ'αριθμ. 97/2024 πράξη της Προέδρου του Αρείου Πάγου), Σπυρίδωνα Κουτσοχρήστο - Εισηγητή, Γεώργιο Παπαγεωργίου, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 15 Μαΐου 2024, με την παρουσία του Αντεισαγγελέως του Αρείου Πάγου Βασίλειου Φλωρίδη (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Κ. Χ. ή Χ., αγνώστου πατρός ή του Χ., κατοίκου ... και ήδη κρατούμενου στο Ειδικό Σωφρονιστικό Κατάστημα Νέων Αυλώνα, ο οποίος δεν παραστάθηκε, για αναίρεση της υπ'αριθμ. 12/2023 απόφασης του Τριμελούς Εφετείου Ανηλίκων Αθηνών. Το Τριμελές Εφετείο Ανηλίκων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 8 Φεβρουαρίου 2024 αίτησή του αναιρέσεως, η οποία ασκήθηκε με δήλωση ενώπιον της Γραμματέως του Εφετείου Αθηνών, Μαρίας-Αναστασίας Γεωργάκη, έλαβε αριθμό Ε.Μ.: 18/2024 και η οποία καταχωρίστηκε στο οικείο πινάκιο με τον αριθμό 206/2024. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη και να επιβληθούν τα έξοδα στον αναιρεσείοντα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη από 8-2-2024 αίτηση αναίρεσης του γεννηθέντος στις 10-5-2003, Κ. Χ. ή Χ., αγνώστου πατρός ή Χ. και της Ι., κατά της υπ' αριθμ. 12/6-6-2023 απόφασης του δικάσαντος ως δευτεροβαθμίου δικαστηρίου, Τριμελούς Εφετείου Ανηλίκων Αθηνών, η οποία καταχωρήθηκε καθαρογραμμένη στο κατ' άρθρο 473 παρ. 3 ΚΠΔ, ειδικό βιβλίο που τηρείται από τη γραμματεία του προαναφερθέντος ποινικού δικαστηρίου στις 31-1-2024, με την οποίαν έγινε δεκτό ότι αυτός τέλεσε τις πράξεις της συνέργειας σε ληστεία και της κλοπής από κοινού κατ' εξακολούθηση από δράστες που είχαν οργανωθεί με σκοπό την τέλεση κλοπών και αφού κηρύχθηκε ποινικά ανεύθυνος για τις προαναφερθείσες δύο πράξεις, επιβλήθηκε σ' αυτόν το αναμορφωτικό μέτρο της παρακολούθησης και ολοκλήρωσης προγράμματος απεξάρτησης του "ΚΕΘΕΑ" εντός και εκτός καταστήματος κράτησης αλλά και εκτός αυτού αν αποφυλακιστεί και πάντως μέχρι τη συμπλήρωση του 25ου έτους της ηλικίας του, ασκήθηκε νομίμως και εμπροθέσμως για λογαριασμό του με σχετική προς τούτο δήλωση του Δικηγόρου Αθηνών Χρήστου Μαρούδα (ΑΜ ΔΣΑ 32989), ο οποίος παραστάθηκε ως συνήγορος υπεράσπισης του προαναφερθέντος κατηγορουμένου και ήδη αναιρεσείοντος στην συζήτηση ενώπιον του παραπάνω δευτεροβαθμίου δικαστηρίου, που έλαβε χώρα (η δήλωση) στις 8-2-2024, ενώπιον της γραμματέως του ως άνω δευτεροβαθμίου δικαστηρίου, σύμφωνα με τις διατάξεις των άρθρων 462, 464, 466 παρ. 1, 2 εδ. α', 473 παρ. 2, 3, 474 παρ. 1, εδ. α', 504 παρ. 1 και 505 παρ. 1, περ. α' ΚΠΔ. Η κρινομένη αίτηση είναι παραδεκτή, αφού περιέχει σαφή και ορισμένο αναιρετικό λόγο, συνιστάμενο στην έλλειψη ειδικής και εμπεριστατωμένης αιτιολογίας (άρθρο 510 παρ. 1, στοιχ. Δ' ΚΠΔ) και συνεπώς, θα πρέπει να γίνει τυπικά δεκτή. Κατά το άρθρο 512 παρ. 1 εδ. γ' ΚΠΔ, όπως ισχύει από 1-7-2019 μετά την κύρωση του νέου ΚΠΔ με τον Ν. 4620/2019 (ΦΕΚ Α' 96/11.6.2019), ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του Αρείου Πάγου και κατά την παρ. 3 του ιδίου άρθρου, οι διάδικοι παρίστανται στη συζήτηση με συνήγορο, ενώ κατά το άρθρο 514 ΚΠΔ "Άν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο. Κατ' εξαίρεση, ακόμα και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) Παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτή ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά την δημοσίευση της απόφασης (άρθρο 511)". Από τον συνδυασμό των διατάξεων αυτών προκύπτει ότι αν κατά την συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανισθεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα για να παραστεί σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία που ορίζει το άρθρο 166 του ιδίου Κώδικα, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα κατά το άρθρο 578 παρ. 1 ΚΠΔ, ενώ κατ' εξαίρεση, ακόμα και αν δεν εμφανίσθηκε ο αναιρεσείων, ο Άρειος Πάγος αυτεπαγγέλτως, α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτή ή έχει παρατεθεί εσφαλμένα και β) στην περίπτωση που μετά την δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει και αυτεπαγγέλτως κατ' άρθρο 2 παρ. 1 ΠΚ, τον νόμο που ίσχυε από την τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχεται ένας τουλάχιστον παραδεκτός λόγος αναίρεσης. Στην κρινομένη υπόθεση από το 4-3-2024 αποδεικτικό επίδοσης του Π. Σ., Γραμματέα του Ειδικού Σωφρονιστικού Καταστήματος Νέων Αυλώνα, προκύπτει ότι επιδόθηκε στον ίδιο (αναιρεσείοντα) νομίμως και εμπροθέσμως η υπ' αριθμ. 206/4-3-2024 κλήση του Εισαγγελέα του Αρείου Πάγου, προκειμένου να παραστεί αυτός (αναιρεσείων) κατά την αναφερόμενη στην αρχή της παρούσας αποφάσεως δικάσιμο (15-5-2024), στο ακροατήριο αυτού του Δικαστηρίου (Αρείου Πάγου), προς υποστήριξη της παραπάνω από 8-2-2024 αίτησης αναίρεσής του κατά της προαναφερθείσας υπ' αριθμ. 12/2023 απόφασης του Τριμελούς Εφετείου Ανηλίκων Αθηνών, ενώ στην ίδια κλήση καταχωρήθηκε και η προς αυτόν (αναιρεσείοντα) υπόμνηση ότι αν δεν παραστεί στην δίκη ή στη μετ' αναβολή δικάσιμο μετά ή δια συνηγόρου, η αναίρεσή του θα απορριφθεί ως ανυποστήρικτη. Όμως ο ως άνω αναιρεσείων δεν εμφανίστηκε στο ακροατήριο αυτού του Δικαστηρίου, παρότι κλητεύθηκε νομίμως και εμπροθέσμως κατά την προαναφερθείσα δικάσιμο, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα. Κατά συνέπειαν, η υπό κρίση αίτηση αναίρεσής του, ενόψει του ότι ασκήθηκε νομότυπα και εμπρόθεσμα, όπως ήδη αναφέρθηκε, περιέχει παραδεκτό λόγο αναίρεσης και επειδή δεν ανακύπτει εν προκειμένω θέμα αυτεπάγγελτης εφαρμογής επιεικέστερου νόμου (άρθρο 514 εδ. γ', περ. β' ΚΠΔ), πρέπει να απορριφθεί ως ανυποστήρικτη, σύμφωνα με όσα έχουν εκτεθεί στην προηγηθείσα σχετική νομική σκέψη. Στο σημείο αυτό πρέπει να αναφερθεί ότι σύμφωνα με το άρθρο 3 παρ. 5 του Ν. 663/1977, δεν επιβλήθηκαν δικαστικά έξοδα εις βάρος του κατηγορουμένου και ήδη αναιρεσείοντος από τα δικαστήρια της ουσίας (δηλαδή από το Τριμελές Δικαστήριο Ανηλίκων Αθηνών και τον Τριμελές Εφετείο Ανηλίκων Αθηνών), αλλά όταν ο Άρειος Πάγος απορρίπτει αναίρεση, επιβάλλει τα έξοδα σε βάρος του ανηλίκου αναιρεσείοντος, αφού δεν υπάγεται στα "δικαστήρια ανηλίκων" (ΑΠ 829/2000), σύμφωνα με τις διατάξεις των άρθρων 577 παρ. 2, περ. α' και 578 παρ. 1 ΚΠΔ, όπως ισχύουν μετά την τροποποίησή τους με το Ν. 5095/2024 (ΦΕΚ Α' 40/15.3.2024), κατά τα οριζόμενα ειδικότερα στο διατακτικό αυτής της απόφασης.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 8-2-2024 αίτηση του Κ. Χ. ή Χ., αγνώστου πατρός ή Χ. και της Ι., για αναίρεση της υπ' αριθμ. 12/2023 απόφασης του Τριμελούς Εφετείου Ανηλίκων Αθηνών, που δίκασε ως δευτεροβάθμιο δικαστήριο. ΚΑΤΑΔΙΚΑΖΕΙ τον αναιρεσείοντα στην καταβολή των εξόδων της ποινικής διαδικασίας ποσού οχτακοσίων (800) ευρώ. Κρίθηκε και αποφασίσθηκε στην Αθήνα στις 22 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 23 Μαΐου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρο 473 παρ. 3, άρθρων 462, άρθρο 510 παρ. 1, άρθρο 512 παρ. 1 εδ. γ', άρθρα 155, άρθρου 166, άρθρο 514, άρθρο 511, άρθρο 166, άρθρο 578 παρ. 1, άρθρο 2 παρ. 1, άρθρο 514 εδ. γ', άρθρο 3 παρ. 5 του Ν. 663/1977, άρθρων 577 παρ. 2, άρθρο 473, άρθρο 510, άρθρο 512, άρθρο 578, άρθρο 2, άρθρο 3, άρθρων 577
Article Codes: ΠΚ
Law References: Ν.663/1977
Total Articles Cited: 16

DATES MENTIONED: 8-2-2024|10-5-2003|6-6-2023|31-1-2024|1-7-2019|11-6-2019|4-3-2024|15-5-2024|15-3-2024|15-05-2024|08-02-2024|22-05-2024|23-05-2024

SOURCE: https://areiospagos.gr/nomologia/apofaseis_DISPLAY.asp?cd=YFCM2BEL065NWFSO8GUDY8X5SEPDTH&apof=749_2024&info=ΠΟΙΝΙΚΕΣ -  Ζ